EkBass/fiwiki-20250220-pages-articles huggingface dataset:
Riitta Poikselkä

Riitta ”Rilli” Poikselkä on suomalainen elokuvaleikkaaja. Hän voitti Parhaan leikkauksen Jussi-palkinnon elokuvasta Kovasikajuttu (2012) ja oli Jussi- ehdokkaana yhdessä Otto Heikolan kanssa sen jatko-osasta Tokasikajuttu (2017). Kovasikajutun työryhmän jäsenenä Poikselkä palkittiin vuonna 2012 myös elokuvataiteen valtionpalkinnolla yhdessä Sami Jahnukaisen, Jukka Kärkkäisen ja J-P Passin kanssa. Taideteollisen korkeakoulun elokuvataiteen osastolla opiskellut Rilli Poikselkä on toiminut freelance-leikkaajana vuodesta 1991. Hän on leikannut myös Auli Mantilan elokuvan Neitoperho (1997 sekä yhdessä Tomas Tängin kanssa Klaus Härön elokuvan Näkymätön Elina (2003) . Poikselkä on opettanut elokuvaleikkausta Turun ammattikorkeakoulun taideakatemiassa. Hän on opettanut ja luennoinut myös Taideteollisessa korkeakoulussa, Teatterikorkeakoulussa, Helsingin Metropolia-ammattikorkeakoulussa, Lahden muotoiluinstituutissa ja Lapin ammatti-instituutissa. Rilli Poikselkä soittaa rumpuja yhtyeessä The Almost Gayntry Band. (Internet Archive, tallennettu 27.10.2018.) ==Pitkien elokuvien filmografia== * Neitoperho, 1997 * Sukkien euroelämää, 1999 * Sata sukupolvea, 1999 * Näkymätön Elina, 2002 * Ilman tytärtäni, 2002 * Rajaseudun poikamiehet, 2003 * Torjutut muistot, 2005 * Ota minut syliin, 2006 * Suomenlahden sisaret, 2009 * Kovasikajuttu, 2012 * Naapurit, 2013 * Takaisin pintaan, 2016 * Tokasikajuttu, 2017 * Maija Isola, 2021 ==Palkinnot ja tunnustukset== * Elokuvataiteen valtionpalkinto 2012: Kovasikajutun työryhmä Sami Jahnukainen, Jukka Kärkkäinen, J-P Passi ja Riitta Poikselkä. * Jussi-palkinto 2013 parhaasta leikkauksesta elokuvassa Kovasikajuttu. ==Lähteet== ==Aiheesta muualla== * Luokka:Suomalaiset elokuvaleikkaajat Luokka:Jussi-palkinnon saajat Luokka:Syntymävuosi puuttuu Luokka:Elävät henkilöt
Siniseeprakala

Siniseeprakala (Devario malabaricus) on särkikaloihin kuuluva sinivalkoinen kala. == Koko ja ulkonäkö == Siniseeprakala kasvaa noin 12 senttiä pitkäksi. Se on väriltään sinivalkoinen. Koiras on naarasta värikkäämpi ja hoikempi. == Alkuperä == Siniseeprakala on kotoisin Etu-Intian länsirannikolta ja Sri Lankasta. == Käyttäytyminen ja lisääntyminen == Siniseeprakala on vilkas, aika rauhaton uimari. Se viihtyy vain parvessa. Siniseeprakalan lisääntyminen muistuttaa muita seeprakaloja. == Vesiolot ja ravinto == Siniseeprakalalle mieluinen veden lämpötila on 22–25 astetta. Sille hyvä pH on 6,5–7,5 ja veden kovuus alle 15. Sille hyvä akvaario on pitkä ja hiekkapohjainen. Sille pitää olla paljon tilaa ja kasvillisuutta. Siniseeprakala on lähes kaikkiruokainen. Sille kelpaavat esimerkiksi hiutaleet, pienet pelletit ja pienet elävät sekä pakastetut eläimet. == Lähteet == * * === Viitteet === == Aiheesta muualla == * Faunatar: Siniseeprakala (Devario malabaricus) (pdf) * ITIS: Devario malabaricus Luokka:Akvaariokalat Luokka:Danioninae
Luonnollinen tappajasolu

Luonnollinen tappajasolu eli NK-solu (Natural killer cell) on immuunijärjestelmään kuuluva valkosolu eli leukosyytti. Sen tehtäviin kuuluu tunnistaa ja tuhota suoraan elimistössä sellaisia soluja, joiden solukalvojen pinta-antigeenit ovat muuttuneet indikoiden virusinfektiota tai muuttumista syöpäsoluksi. Tyypillinen tällainen muutos on MHC-I -proteiinin katoaminen isäntäsolun pinnalta. == Lähteet == == Aiheesta muualla == *Tieteen termipankki: Luonnollinen tappajasolu | NK-solu Luokka:Immuunijärjestelmä
As the Kingdom Drowns

__NOTOC__ As the Kingdom Drowns on Psycropticin seitsemäs studioalbumi, joka julkaistiin 9. marraskuuta 2018. Albumi on tyyliltään edeltäjiään synkempi. Kappale ”Directive” julkaistiin singlenä, ja siitä kuvattiin musiikkivideo. == Kappaleet == == Kokoonpano == * Jason Peppiatt – laulu * Joe Haley – kitara * Todd Stern – basso * David Haley – rummut == Arvostelut == * Imperiumi: 9/10 == Lähteet == == Aiheesta muualla == * * Luokka:Vuoden 2018 albumit Luokka:Psycropticin albumit
J. D. Martinez

Julio Daniel Martinez (s. 21. elokuuta 1987 Miami, Florida, Yhdysvallat) on yhdysvaltalainen baseballpelaaja. Hänen pelipaikkansa on takakentällä ja hän on tehokas lyöjä. Hänet tunnetaan lempinimellä "Flaco". Martinez aloitti Major League -uransa heinäkuussa 2011. Hän on edustanut Houston Astrosia vuosina 2011–2013, Detroit Tigersia vuosina 2014–2017, Arizona Diamondbacksia kaudella 2017 sekä Boston Red Soxia kaudella 2018. Hänet palkittiin Hank Aaron -palkinnolla American Leaguen parhaana lyöjänä kaudella 2018 sekä valittiin American Leaguen tähdistöjoukkueeseen kausina 2015 ja 2018. Hän kuului World Seriesin voittaneeseen joukkueeseen kaudella 2018. == Lähteet == Luokka:Yhdysvaltalaiset baseballpelaajat Luokka:Vuonna 1987 syntyneet Luokka:Elävät henkilöt
Ultu Ulla

__NOTOC__ Ultu Ulla on Rings of Saturnin neljäs studioalbumi, joka julkaistiin 28. heinäkuuta 2017. Albumi on yhtyeen ensimmäinen Nuclear Blastin julkaisema levy. Kappaleista ”Margidda” ja ”Inadequate” kuvattiin musiikkivideot. == Vastaanotto == Kaaoszine 6.5/10 Kaaoszinen Samuel Järvinen piti albumia hyvin kitarapainotteisena sekä yhtyeen teknisimpänä taidonnäytteenä. Hän kuvaili äänimaailmaa suppeaksi, mutta sanoi levyn olevan yhtyeen helposti lähestyttävin ja hauskin. == Kappaleet == == Kokoonpano == * Ian Bearer – laulu * Miles Baker – kitara * Lucas Mann – kitara * Aaron Stechauner – rummut == Arvostelut == * AllMusic: * Imperiumi: 9½/10 == Lähteet == == Aiheesta muualla == * * Luokka:Vuoden 2017 albumit Luokka:Rings of Saturnin albumit
Prometium(III)oksidi

Prometium(III)oksidi tai prometiumoksidi Pm2O3 on harvinaisen maametallin prometiumin epäorgaaninen yhdiste hapen kanssa. Se on yleisin prometiumin yhdiste. Prometiumoksidi esiintyy kiderakenteeltaan kolmessa muodossa: Muoto Pearsonin symboli Avaruusryhmä No. a,b,c (nm) β (deg) Z Tiheys (g/cm3) Kuutiollinen cI80 Ia 206 1,099 16 6,85 Monokliininen mS30 C2/m 12 1,422; 0,365; 0,891 100,10 6 7,48 Heksagonaalinen hP5 Pm1 164 0,3802; 0,3802; 0,5954 1 7,62 (a, b ja c ovat hilavakiot, Z on kaavayksiköiden määrä alkeiskopissa, tiheys on laskettu röntgenkuvista.) Matalissa lämpötiloissa vallitseva kuutiollinen muoto muuttuu monokliiniseksi kuumennettaessa 750–800 °C, ja tämä siirtymä kumoutuu ainoastaan sulattamalla oksidi. Siirtymä monokliinisesta muodosta heksagonaaliseen tapahtuu 1 740 °C lämpötilassa. Myöskään prometiumoksidin voimakas radioaktiivisuus ei vaikuta sen kiderakenteeseen. == Lähteet == == Aiheesta muualla == *PubChem: Promethium(III) oxide Luokka:Prometiumyhdisteet Luokka:Oksidit
Pekka Hartikainen

Juho Pekka Hartikainen (18. kesäkuuta 1861 Rantasalmi – 27. tai 28. syyskuuta 1889 Viipuri) oli suomalainen toimittaja joka käytti kirjoituksissaan muun muassa salanimiä Juho Pekka, Mäenpekka ja Rollo.Ylioppilasmatrikkeli 1853–1899Kirsti Salmi-Niklander : Menetetty sankaruus. Mahdollisuuksien retoriikkaa. julkaisussa I Kemppainen ja U-M Peltonen (toim) , Kirjoituksia sankaruudesta . Vuosikerta. 2010 , Suomalaisen Kirjallisuuden Seuran Toimituksia , Nro 1283 , Vuosikerta. 2010 , Suomalaisen Kirjallisuuden Seura , Sivut 288-324Manalan majoille mennyt, Wiipurin Sanomat 29.09.1889, nro 227, s. 2, Kansalliskirjaston Digitoidut aineistot Hartikaisen vanhemmat olivat talonomistaja Erik Johan Hartikainen ja Fredrika Kemiläinen. Hän pääsi ylioppilaaksi 1880 Kuopion lyseosta ja opiskeli sitten Helsingin yliopistossa. Hartikaisen opiskeluaikainen ystävä Arvid Järnefelt omisti hänelle kokonaisen luvun kirjassaan Vanhempieni romaani ja Järnefelt esitteli Hartikaisen myös äitinsä Elisabeth Järnefeltin salongissa. Järnefeltin mukaan Hartikainen oli maalaispoika joka ei osannut kuin Savon murretta tullessaan opiskelemaan Helsingin yliopistoon. Hän nousi kuuluisuuteen ylioppilaspiireissä esitettyään syksyllä 1880 Vanhalla ylioppilastalolla koko ravintolasalin yleisölle kansanomaisen rekilaulun. Tästä saivat alkunsa illanvietot joissa Hartikainen esitti rekilauluja ja savolaista huumoriaan murrejuttuineen. Hän joutui kuitenkin näiden laulattamisiltojen myötä viina- ja vekselikierteeseen opintojen joutuessa kärsimään. Lopulta hänen takaajansa joutuivat maksamaan keväällä 1885 Hartikaisen osakuntavelat joista hän ei enää itse selvinnyt. Viimeiset vuotensa Hartikainen vietti Kuopiossa ja Viipurissa ja oli toimittajana Tapio-lehdessä ja sen jälkeen Viipurin Uutiset ja Viipurin Sanomat-lehdissä. Hän kuoli syksyllä 1889 ilmeisesti keuhkotautiin.Kuollut, Savo-Karjala 30.09.1889, nro 113, s. 3, Kansalliskirjaston Digitoidut aineistotKuolleita, Uusi Suometar, 01.10.1889, nro 228, s. 3, Kansalliskirjaston Digitoidut aineistot Hartikainen sai Savo-karjalaisen osakunnan palkinnon 1882 novellistaan Keisarin tuttu, hän toimitti osakunnan käsinkirjoitettua Savo-Karjala-lehteä, järjesti kansantajuisia luentoja Suomalainen Nuija-yhdistyksen piirissä ja oli mukana radikaalien suomenmielisten K. P. T.-seurassa. Hän sai 1882 stipendit Kuopioon ja Tuusniemelle suuntautuneita kansatieteellisiä tutkimusretkiä varten. Hartikainen suoritti ensimmäisenä Helsingin yliopistossa tutkinnon unkarin kielessä. Martti Ruutu piti vuonna 1938 julkaistussa Savo-karjalaisen osakunnan historian ensimmäisessä osassa Hartikaista toveripiirinsä lupaavimpana kirjallisena lahjakkuutena. Pekka Hartikainen haudattiin Viipuriin. Muistopuheen piti toimittaja Matti Kurikka.J. P. Hartikaista, Savo 05.10.1889 nro 117, s. 3, Kansalliskirjaston Digitoidut aineistot == Lähteet == Luokka:Suomalaiset toimittajat Luokka:Suomalaiset kirjailijat Luokka:Vuonna 1861 syntyneet Luokka:Vuonna 1889 kuolleet
Axelson

Axelson tai Axelsson on muun muassa seuraavien henkilöiden sukunimi: * Anton Axelsson (s. 1986), ruotsalainen jääkiekkoilija * Dick Axelsson (s. 1987), ruotsalainen jääkiekkoilija * Johan "Liiva" Axelsson, ruotsalainen muusikko * Majgull Axelsson (s. 1947), ruotsalainen toimittaja ja kirjailija * Per-Johan Axelsson (s. 1975), ruotsalainen jääkiekkoilija * Sampo Axelsson, DJ Anonymous (s. 1976), suomalainen DJ * Sun Axelsson (1935–2011), ruotsalainen kirjailija, kriitikko ja kääntäjä * Ture Axelsson (1921–2012), suomalainen ratameloja, olympiamitalisti ja maailmanmestari * Walter M. Linnaniemi, e. Walter M. Axelson (1876–1953), suomalainen eläintieteilijä ja hyönteistutkija * Veikko Axelson (1910–1996), suomalainen yritysjohtaja, Kemijoki Oy:n toimitusjohtaja ==Axelsson toisena nimenä== * Johan Axelsson Bielke, ruotsalainen valtiomies 1500-luvulla * Gustaf Banér (Gustaf Axelsson Banér), ruotsalainen valtiomies 1500-luvulla * Sten Axelsson Banér, ruotsalainen valtiomies 1500-luvulla * Axel Ax:son Johnson (Axel Axelson Johnson) (1876–1958), ruotsalainen telakoitsija ja teollisuusmies == Katso myös == * von Axelson Luokka:Luettelot henkilöistä sukunimen mukaan
Roger Maris

Roger Maris (10. syyskuuta 1934 Hibbing Yhdysvallat – 1985) oli yhdysvaltalainen baseballpelaaja. Hän pelasi Major League Baseball -urallaan Cleveland Indiansissa 1957–1958, Kansas City Athleticsissä 1958–1959, New York Yankeesissä 1960–1966 ja St. Louis Cardinalsissa 1967–1968. Maris valittiin American Leaguen arvokkaimmaksi pelaajaksi kausina 1960 ja 1961. Kaudella 1961 hän löi 61 kunnaria ja rikkoi Babe Ruthin 24 vuotta vanhan ennätyksen. Maris voitti World Seriesin kausina 1961, 1962 ja 1967. == Lähteet == Luokka:Yhdysvaltalaiset baseballpelaajat Luokka:Vuonna 1934 syntyneet Luokka:Vuonna 1985 kuolleet
Berghäll

Berghäll ja Berghell tarkoittaa seuraavia: * Kallio, ruots. Berghäll, Helsingin kaupunginosa == Sukunimi == * Helge Berghell (1906–1995), suomalainen yritysjohtaja ja vuorineuvos * Hugo Berghell (1864–1922), suomalainen valtiongeologi * Joakim Berghäll (s. 1980), suomalainen jazzmuusikko ja säveltäjä * Joonas Berghäll (s. 1977), suomalainen elokuvatuottaja, käsikirjoittaja ja dokumenttiohjaaja * Konstantin Berghell (?–?), suomalaissyntyinen Venäjän keisarillisen laivaston vara-amiraali * Lennart Berghäll (1896–1929), suomalainen työväenliikkeen vaikuttaja ja runoilija == Lähteet == Luokka:Luettelot henkilöistä sukunimen mukaan
Aino Lampinen

Aino Katriina Lampinen (8. syyskuuta 1909 Joutseno – 31. maaliskuuta 1997)Lampinen, Aino Katriina, Kuka kukin on (Aikalaiskirja) 1970, sivu 512, toimittaneet Pentti Huovinen, L. Arvi P. Poijärvi, Keijo Virtamo, Sirkka E. Tuomikoski, Helsinki Otava 1970 oli suomalainen kotitalousopettaja, joka toimi Keski-Suomen kotitalousopettajaopiston rehtorina Jyväskylässä. Vuosina 1953–1968 hän työskenteli myös Kotitalous-lehden päätoimittajana. Lampinen tuli ylioppilaaksi vuonna 1930, talousopettajaksi 1936, filosofian kandidaatiksi 1952 ja maisteriksi 1956. Lampinen oli Pohjois-Savon marttojen toiminnanjohtaja vuosina 1938–1939, Etelä-Saimaan marttojen toiminnanjohtaja vuosina 1939–1942, Kotitalouskeskuksen toiminnanjohtaja vuosina 1942–1950, Keski-Suomen kotitalousopettajaopiston kasvatus- ja opetusopin lehtori vuodesta 1953 ja rehtori vuodesta 1962. Kotitalousopetus-lehden toimitusvaliokunnan johtaja hän oli vuosina 1945–1951, Kotitalouslehden toimituksen johtaja vuodesta 1952 ja päätoimittaja vuosina 1953–1968. Lampisen vanhemmat olivat maanviljelijä Antti Lampinen ja Maria (o.s. Lähde). == Teokset == * * == Lähteet == Luokka:Suomen koulujen rehtorit Luokka:Suomalaiset päätoimittajat Luokka:Keittokirjailijat Luokka:Vuonna 1909 syntyneet Luokka:Vuonna 1997 kuolleet
David Freese

David Richard Freese (s. 28. huhtikuuta 1983 Corpus Christi, Texas, Yhdysvallat) on yhdysvaltalainen baseballpelaaja. Hän on pelipaikaltaan kolmosvahti. Freese aloitti Major League -uransa huhtikuussa 2009 ja on edustanut St. Louis Cardinalsia 2009–2013, Los Angeles Angels of Anaheimia 2014–2015, Pittsburgh Piratesia 2016–2018 sekä Los Angeles Dodgersia kauden 2018 loppupuolella. Hän oli voittamassa MLB:n mestaruutta vuonna 2011 ja hänet valittiin tuolloin World Series -loppuottelusarjan arvokkaimmaksi pelaajaksi. National Leaguen tähdistöjoukkueeseen hänet valittiin vuonna 2012. == Lähteet == Luokka:Yhdysvaltalaiset baseballpelaajat Luokka:Vuonna 1983 syntyneet Luokka:Elävät henkilöt
Anthony Rizzo

Anthony Vincent Rizzo (s. 8. elokuuta 1989 Fort Lauderdale, Florida, Yhdysvallat) on yhdysvaltalainen baseballpelaaja. Hän on pelipaikaltaan ykkösvahti. Rizzo aloitti Major League -uransa kesäkuussa 2011. Hän edusti kaudella 2011 San Diego Padresia ja on kaudesta 2012 edustanut Chicago Cubsia. Hän oli voittamassa MLB:n mestaruutta vuonna 2016 ja hänet valittiin National Leaguen tähdistöjoukkueeseen vuosina 2014–2016. == Lähteet == Luokka:Yhdysvaltalaiset baseballpelaajat Luokka:Vuonna 1989 syntyneet Luokka:Elävät henkilöt
Markus Jokela (valokuvaaja)

Markus Jokela (s. 1952 Helsinki) on suomalainen lehtivalokuvaaja, joka tunnetaan erityisesti Helsingin Sanomien Kuukausiliitteeseen tekemistään dokumentaarisista värikuvareportaaseista tavallisten ihmisten arjesta eri puolilta maailmaa. Markus Jokela aloitti pitkän uransa Helsingin Sanomissa kirjoittavana toimittajana vuonna 1982. Vuosikymmen myöhemmin hän siirtyi kuvatoimittajaksi ja valokuvaajaksi. Hän työskenteli paljon yhdessä toimittaja Ilkka Malmbergin kanssa. Hän jäi Helsingin Sanomista eläkkeelle vuonna 2019, mutta jatkaa kuvaamista edelleen. Jokela on palkittu Vuoden kuvajournalisti -palkinnolla vuosina 2015 ja 2016. World Press Photo -kilpailussa Jokela on palkittu kolmesti, viimeksi kolmannella palkinnolla pitkien valokuvaprojektien sarjassa kokoelmastaan Table Rock, Nebraska. Vuonna 1990 hän sai valokuvataiteen valtionpalkinnon. ==Valokuvakirjoja== *Kalpean auringon alla – Under a Pale Sun. Tekstit Ilkka Malmberg. Pohjoinen, 2000. ISBN 951-749-356-8. *Jotain on tapahtunut – Something Happened. Essee Merja Salo. Musta taide, 2009. ISBN 978-952-5818-05-5. *Table Rock – Photographs from Nebraska 1992–2016. Tekstit Ilkka Malmberg. Raw View Editions, 2018. ISBN 978-952-68876-0-9. ==Lähteet== Luokka:Vuonna 1952 syntyneet Luokka:Elävät henkilöt Luokka:Suomalaiset valokuvaajat Luokka:Suomalaiset toimittajat Luokka:Helsingin Sanomien henkilöstö
Viikko (täsmennyssivu)

Viikko tarkoittaa seuraavia: *Viikko, ajanjakso ==Lehdet== * Viikko. Helsinki, 1912–1912 * Viikko. Viipuri, 1912–1912 * Viikko: kaunokirjallinen lukemisto. Helsinki, 1927–1933 * Viikko: kaunokirjallinen viikkolehti. Porvoo, 1915–1918 * Viikko: kerran viikossa ilmestyvä kuvitettu kaunokirjallinen lukemisto. 1932–1933 * Viikko: kuvitettu lukemisto kaikille. 1930–1931
Katakombi (täsmennyssivu)

Katakombi tarkoittaa seuraavia asioita: * katakombi, maanalainen hautakäytävä tai hauta-alue * Katakombi, levy-yhtiö Luokka:Täsmennyssivut
Édgar Rentería

Édgar Enrique Rentería (s. 7. elokuuta 1975 Barranquilla, Kolumbia) on kolumbialainen, vuonna 2011 ammattilaisuransa lopettanut baseballpelaaja. Hän oli pelipaikaltaan polttaja. Rentería edusti Major League -urallaan Florida Marlinsia 1996–1998, St. Louis Cardinalsia 1999–2004, Boston Red Soxia 2005, Atlanta Bravesia 2006–2007, Detroit Tigersia 2008, San Francisco Giantsia 2009–2010 ja Cincinnati Redsiä 2011. Hän oli voittamassa MLB:n mestaruutta vuosina 1997 ja vuonna 2010. Jälkimmäisellä kerralla hänet valittiin World Series -loppuottelusarjan arvokkaimmaksi pelaajaksi. National Leaguen tähdistöjoukkueeseen hänet valittiin vuosina 1998, 2000, 2003, 2004 ja 2006. == Lähteet == Luokka:Kolumbialaiset baseballpelaajat Luokka:Vuonna 1975 syntyneet Luokka:Elävät henkilöt
Hinkalokuoriainen

Hinkalokuoriainen (Tribolium confusum) on pimikkökuoriaisten (Tenebrionidae) heimoon kuuluva varastopimikkälaji. Aikuinen hinkalokuoriainen on noin 3–4 mm pitkä ja on väriltään punaruskea. Aikuinen elää yli 3 vuotta ja naaras voi munia yli vuoden. Hinkalokuoriaisen toukka on noin 7–8 mm pitkä, vaaleankeltainen ja lieriömäinen. Toukat kaivautuvat jyvien ytimeen. Hinkalokuoriaista esiintyy lähinnä myllyissä ja leipätehtaissa kulkeutuen niihin viljojen mukana. Esiintyy harvoin asunnoissa. Hinkalokuoriainen syö viljan jyvän rikki menneitä ytimiä, jauhoa ja muita viljatuotteita, papuja, kaakaon ja puuvillan siemeniä, kuorittuja pähkinöitä, kuivattuja hedelmiä, kuivattuja vihanneksia, lääkkeitä, mausteita, suklaata, maitojauhetta ja eläinten nahkaa. Hinkalokuoriainen on levinnyt laajasti kaikille mantereille. Lajin leviämistä voi torjua siisteydellä ja matalalla lämpötilalla sillä laji on herkkä kylmyydelle ja kaikki kehitysasteet kuolevat, jos tuotteet jäädytetään viikoksi alle −25 celsiusasteen lämpötilaan. Hinkalokuoriaisen on kuitenkin todettu talvehtivan viljavarastoissa, joissa ne voivat muodostaa pesäkkeitä, joissa niiden elintoiminnot kehittävät tarvittavan lämmön. Hinkalokuoriainen on hyvin samannäköinen samaan sukuun kuuluvan vakkakuoriaisen (Tribolium castaneum) kanssa. Erona on kuitenkin se, että hinkalokuoriaisen tuntosarvet ovat nelijaokkeisia ja paksunevat vähitellen kärkeä kohti, kun taas vakkakuoriaisen tuntosarvien pää on nuijamaisempi. Toinen vähäinen eri on keskiruumiin muoto. Hinkalokuoriainen muistuttaa myös rohmukuoriaista (Tribolium destructor), mutta on sitä jonkin verran pienempi. Suomessa hinkalokuoriainen luokitellaan vieraslajiksi. == Aiheesta muualla == *Laji.fi: Hinkalokuoriainen ( Tribolium confusum) *Vieraslajit: Hinkalokuoriainen (Tribolium confusum) *Rentokil: Hinkalokuoriainen (Tribolium confusum) *iNaturalist: Hinkalokuoriainen (Tribolium confusum) *ITIS: Tribolium confusum *University of Michigan, Animal Diversity Web (ADW): Tribolium confusum confused flour beetle *Global Biodiversity Information Facility (GBIF): Tribolium confusum *Iowa State University, Bug Guide: Species Tribolium confusum - Confused Flour Beetle *Plantwise: Confused flour beetle (Tribolium confusum) *Centre for Agriculture and Biosciences International (CABI): Tribolium confusum (confused flour beetle) *Pherobase: Semiochemicals of Tribolium confusum, the Confused flour beetle Luokka:Erilaisruokaiset
Vichai Srivaddhanaprabha

Vichai Srivaddhanaprabha (, 4. huhtikuuta 1958 Bangkok – 27. lokakuuta 2018 Leicester) oli thaimaalainen liikemies ja miljardööri, joka oli King Power -kauppaketjun perustaja ja omistaja. Hänet tunnettiin myös Englannin Valioliigassa pelaavan Leicester Cityn jalkapallojoukkueen omistajana, jonka Srivaddhanaprabha osti vuonna 2010. Forbes-lehden mukaan hän oli Thaimaan viidenneksi rikkain henkilö. Srivaddhanaprabhan varallisuudeksi arvioitiin lokakuussa 2018 noin 4,9 miljardia dollaria. 27\. lokakuuta 2018 hänen käyttämänsa helikopteri putosi Leicesterissä King Power Stadiumin pysäköintipaikalle Valioliiga-ottelun jälkeen. Hän menehtyi tapaturmassa neljän muun helikopterissa olleen henkilön kanssa. == Lähteet == Luokka:Thaimaalaiset liikemiehet Luokka:Thaimaalaiset miljardöörit Luokka:Vuonna 1958 syntyneet Luokka:Vuonna 2018 kuolleet Luokka:Lento- onnettomuudessa kuolleet
George Armitage Miller

George Armitage Miller (3. helmikuuta 1920 Charleston, Länsi-Virginia – 22. heinäkuuta 2012 Plainsboro, New Jersey) oli yhdysvaltalainen psykologi. Hän oli yksi kognitiivisen psykologian perustajista. Hän osallistui merkittävästi myös psykolingvistiikan ja ihmisen kommunikoinnin tutkimukseen. Yksi Millerin tunnetuimmista tuloksista on, että ihminen kykenee pitämään mielessään noin seitsemän asiaa, tai yksi tai kaksi enemmän tai vähemmän. Miller teki yhteistyötä Noam Chomskyn kanssa Harvardin yliopistossa, ja he kirjoittivat artikkeleita laskennallisesta lingvistiikasta. == Lähteet == Luokka:Yhdysvaltalaiset psykologit Luokka:Vuonna 1920 syntyneet Luokka:Vuonna 2012 kuolleet
Juho Päiwiö

Juho Aukusti Päiwiö (Päiviö), vuoteen 1895 Andersson (3. kesäkuuta 1869 TurkuKuka kukin oli. (Viitattu 28.10.2018) – 7. tammikuuta 1949 TurkuYlioppilasmatrikkeli 1853–1899 (Viitattu 28.10.2018)) oli pappi, päätoimittaja ja koulunjohtaja.Kuolleita. Helsingin Sanomat, 8.1.1949, s. 3.Aikalaiskirja 1934, s. 530 (Viitattu 28.10.2018) ==Henkilöhistoria== Päiwiön vanhemmat olivat salvumies Juho Kustaa Andersson ja Gustava Lovisa Cederlöf ja puoliso vuodesta 1903 kirjailija Hilma Naëmi Kyander (k. 1941), kunnallisneuvos Axel Kyanderin tytär. Päiwiö tuli ylioppilaaksi Turun lyseosta 1890 ja vihittiin papiksi 1896. Hän teki vuosisadan vaihteessa opintomatkoja Skandinaviaan ja Saksaan. Ähtävän kirkkoherran apulaisena Päiwiö toimi 1896 ja Tammelan kirkkoherran apulaisena 1896–1899. Päiwiö toimi Paimion kansanopiston johtaja 1899–1918 ja 1925–1939, Hospitz Betel -yhtiön hallituksen puheenjohtaja hän oli 1936 ja toimitusjohtaja vuodesta 1939. Uuden Auran päätoimittaja Päiwiö oli 1918–1925 ja maatalousosaston toimittaja 1925–1931. Suomen saviteollisuus -osakeyhtiön toimitusjohtajana Päiwiö oli työskennellyt 1912 ja johtokunnan jäsenenä 1910–1914. Päiwiöllä oli useita seurakunnallisia ja muita luottamustehtäviä. Rovastin arvonimen hän sai 1929. Päiwiö oli myös Turun kaupunginvaltuuston jäsen. ==Teoksia== * Auran rannoilta: 1, Varsinais- Suomen nuorisoseurojen julkaisu, 1901 (toim.) * Seitsemän vuotta Varsinais- Suomen kansanopistossa, 1906 * Kansanopiston laulukirja : sanapainos, 1909, toim. Dagmar Klemetti, Tilda Löthman, Juho Päiviö * Suomalainen maamies ja yliopisto, 1919 * Varsinais-Suomen eli Paimion kansanopisto 1899–1929, 1929 * Paimion vaiheita, 1940 ==Lähteet== Luokka:Suomen evankelis-luterilaisen kirkon papit Luokka: Suomen oppilaitosten rehtorit Luokka: Suomalaiset päätoimittajat Luokka: Suomalaiset opettajat Luokka: Suomalaiset tietokirjailijat Luokka:Turun kaupunginvaltuutetut Luokka:Vuonna 1869 syntyneet Luokka:Vuonna 1949 kuolleet
Purjemonninen

Purjemonninen (Corydoras delphax) on monnisiin kuuluva laji, jota pidetään myös akvaariokalana. == Koko ja ulkonäkö == Purjemonninen kasvaa noin 7–8 cm pitkäksi. Siinä on tummanharmaata, harmaata ja valkoista. Naaras on koirasta suurempi. == Alkuperä == Purjemonninen on kotoisin Kolumbiasta, Inidira- ja Orinoco-joilta. == Käyttäytyminen ja lisääntyminen == Purjemonninen on paljon liikkuva, rauhallinen parvikala. Se on hyvin vaikeasti viljeltävä. == Vesiolot ja ravinto == Purjemonniselle sopiva pH on 6-7 ja veden kovuus alle 10. Sopiva lämpötila on 22-26 astetta. Kala on kaikkiruokainen. Purjemonninen tarvitsee akvaarioon avoimia hiekka-alueita sekä kasvillisuutta ja koloja. == Lähteet == === Viitteet === == Aiheesta muualla == * Scotcat Luokka:Monniset
Harmaakylkimonninen

Harmaakylkimonninen (Corydoras septentrionalis) on monnisiin kuuluva kala. == Koko ja ulkonäkö == Harmaakylkimonninen kasvaa noin 5–6 cm pitkäksi. Siinä on hieman vihreää, tummansinistä ja valkoista. == Alkuperä == Harmaakylkimonninen on kotoisin Kolumbiasta ja Venezuelasta, Orinocon sivujoista. == Käyttäytyminen ja lisääntyminen == Harmaakylkimonninen liikkuu paljon. Se on myös rauhallinen parvikala. Naaras pyöräyttää 2–4 mätimunaa kerrallaan ja pitää munia eviensä avulla paikoillaan sen aikaa, kun koiras hedelmöittää munia noin 30 sekunnin ajan. Sitten naaras ui sopivaan paikkaan, jonne se asettaa tahmeapintaiset munat. Pari toistaa tätä, kunnes munia on hedelmöitetty ja aseteltu noin sata. == Vesiolot ja ravinto == Harmaakylkimonniselle sopiva veden lämpötila on 22–26 astetta, pH 6–7,5 ja veden kovuus alle 10. == Lähteet == Luokka:Monniset
Scalesia

Scalesia on asterikasvien heimoon kuuluva kasvisuku, jonka lajeja kasvaa kotoperäisinä Galápagossaarilla. Sukuun kuuluu 15 lajia, jotka kasvavat pensaina tai puina. Joillain Galápagossaarten saarilla on yksi ylänköjen kasvillisuusvyöhykkeistä nimetty Scalesia-vyöhykkeeksi. Kosteiden pilvimetsien valtalaji vaihtelee saarten välillä. Santa Cruzilla, San Cristóbalilla, Floreanalla ja Santiagolla valtalaji on S. pedunculata, kun taas Isabelalla se on S. cordata ja Fernandinalla S. microcephala. == Lähteet == Luokka:Asterikasvit
Donald O. Hebb

Donald O. Hebb (22. heinäkuuta 1904 Chester, Kanada – 20. elokuuta 1985) oli kanadalainen psykologi, joka oli kiinnostunut aivojen ja mielen välisestä yhteydestä ja erityisesti oppimisen prosesseista. Hebb aloitti työuransa opettajana Montrealin alueella ja jatkoi samaan aikaan psykologian opintojaan. Hän väitteli tohtoriksi vuonna 1932 Harvardin yliopistossa aiheenaan eläinten oppiminen. Hän jatkoi tutkimuksiaan aivojen rakenteen ja älyllisten toimintojen yhteyksistä. Hebbin vuonna 1949 ilmestyneellä kirjalla The Organization of Behaviour oli suuri vaikutus suhtautumiseen neuropsykologiaan ja psykologiaan yleensä. Kirjan tunnetuinta osaa kutsutaan Hebbin teoriaksi. Siinä kuvataan, miten hermosolujen väliset yhteydet muodostuvat kokemusten perusteella. Mitä useammin jotain yhteyttä käytetään, sitä vahvempi ja nopeampi siitä tulee. == Lähteet == Luokka:Kanadalaiset psykologit Luokka:Vuonna 1904 syntyneet Luokka:Vuonna 1985 kuolleet
Puuvilla (täsmennyssivu)

Puuvilla voi viitata ainakin seuraaviin: * puuvilla, kuitu, jota saadaan puuvillakasveista * puuvillat (Gossypium), kasvisuku johon kuitukasvit kuuluvat * Porin Puuvilla, vuosina 1898-1974 toiminut yritys * Vaasan Puuvilla, vuosina 1857-1964 toiminut yritys * Kauppakeskus Puuvilla, kauppakeskus Porissa.
Maraapunisaurus

Maraapunisaurus on sukupuuttoon kuollut sauropodeihin kuuluva dinosaurussuku, joka eli myöhäisjurakaudella. Se sisältää vain lajin Maraapunisaurus fragillimus, joka aiemmin luokiteltiin sukuun Amphicoelias. Maraapunisaurus on arvoituksellinen ja kiistanalainen sauropodi, ja Morrisonkerrostumasta löydetty jättimäinen selkänikaman pala on ainoa siitä tunnettu fossiili. Fossiili on sittemmin kadonnut, ja jäljellä on vain piirustuksia ja kenttämuistiinpanoja. Maraapunisauruksen on täytynyt eläessään olla hyvin suurikokoinen, ja se oli mahdollisesti suurin koskaan elänyt maaeläin. Eläimen tarkka koko ja ulkonäkö jäänevät kuitenkin arvoitukseksi. __NOTOC__ == Koko == Ainoa Maraapunisauruksesta tunnettu fossiili, jättimäinen selkänikaman palanen, oli noin 1,5 metrin pituinen, ja koska se oli vain palanen, sen on arvioitu olleen kokonaisena noin 2,4–2,7 metriä korkea.Carpenter, Kenneth: Biggest of the big: a critical re-evaluation of the mega-sauropod Amphicoelias fragillimus Cope, 1878. Teoksessa Yksilön arvioitiinkin alun perin olleen pisin ja painavin tunnettu dinosaurus. Puutteellisten fossiilijäänteiden takia arviot Maraapunisauruksen koosta on jouduttu tekemään muiden sauropodien mittasuhteiden perusteella. Jos Maraapunisaurus oli Diplodocuksen kaltainen suhteellisen hoikka sauropodi, se olisi ollut arviolta 50–60 metriä pitkä ja 100–150 tonnin painoinen. Paleontologi Kenneth Carpenterin analyysi vuodelta 2018 kuitenkin viittaa eläimen kuuluneen Rebbachisauridae-heimoon, jolloin se olikin ruumiinmuoltaan vankkarakenteisempi ja siten aiempia arvioita pienempi. Hän arvioi Maraapunisauruksen pituudeksi noin 30–32 metriä lähisukuisen Limayasauruksen mittasuhteiden perusteella. Gregory S. Paul kuitenkin totesi vuonna 2019, että Limayasauruksen mittasuhteet ovat ongelmalliset, ja hän teki uuden arvion, jonka perusteella Maraapunisaurus oli vähintään 35–40 metriä pitkä ja 80–120 tonnia painava. Paulin mukaan Maraapunisaurus on edelleen todennäköisin ehdokas painavimmaksi tunnetuksi maaeläimeksi. == Luokittelu == Maraapunisaurus fragillimuksen kuvasi alun perin paleontologi Edward Drinker Cope vuonna 1878 nimellä Amphicoelias fragillimus. Suku Amphicoelias sisälsi toisenkin Copen kuvaaman lajin, A. altuksen. Suku luokiteltiin Diplodocidae- heimoon. Vuonna 2018 Kenneth Carpenter kuitenkin julkaisi analyysin, jonka mukaan A. fragillimus ei kuulukaan Diplodocidae-heimoon vaan heimoon Rebbachisauridae. Hän kuvasi uuden suvun Maraapunisaurus, johon hän siirsi entisen A. fragillimuksen. A. altus jäi suvun Amphicoelias ainoaksi lajiksi. == Katso myös == * Dinosaurusten koot == Lähteet == Luokka:Sauropodit
Väinö Hyppönen

Väinö Daniel Hyppönen (15. joulukuuta 1878 Kuopio – 1958) oli suomalainen Tampereella vaikuttanut kenkätehtailija.Johtaja Väinö Hyppönen 50-vuotias, Aamulehti 15.12.1928 nro 343, s. 11, Kansalliskirjaston Digitoidut aineistot Hyppösen isä toimi kauppiaana Kuopiossa ja hän muutti jo nuorena Tampereelle jossa hän kävi myös kauppaopiston kurssin. Koulusta päästyään Hyppönen oli rahastonhoitajana Edward Walleniuksen 1897 perustamassa Suomen Kenkä- ja Nahkatehdas Oy:ssä Korkeakoskella vuoteen 1905 saakka ja sitten viisi vuotta Tampereen Sanomain Oy:n taloudenhoitajana. Oman kenkätehtaan Hyppönen perusti Tampereelle 1910 ja yrityksestä muodostettiin 1912 osakeyhtiö Hyppösen Kenkätehdas Oy. Hyppönen oli yhtiön toimitusjohtajana kevääseen 1926 saakka. Vuonna 1912 yhtiö hankki kolmikerroksisen tehdasrakennuksen Viinikankatu 19:stä, mutta se kävi pian ahtaaksi tuotannon kasvaessa. Uusi arkkitehti Jussi Paatelan suunnittelema kuusikerroksinen tehdasrakennus valmistui Tampereen Hatanpäälle 1917. 1920-luvun alussa tehtaassa oli noin 500 työntekijää ja päivittäin valmistui tuhat paria jalkineita. 1920-luvulla tehdas valmisti huomattavia määriä sotilassaappaita. Tehtaan myynti oli suurimmillaan vuonna 1921 yli 27 miljoonaa markkaa. Kovan kilpailun takia vaikeuksiin joutunut Hyppösen kenkätehdas joutui 1927 Pohjoismaiden Yhdyspankin haltuun ja kenkien valmistus päättyi. Kumiteollisuus Oy osti tehtaan vuonna 1928 ja tehtaassa valmistettiin sitten kumijalkineita ja kaasunaamareita. Nykyisin tehdasrakennuksessa toimii Hatanpään Teollisuustalo. Hyppösen Kenkätehdas Osakeyhtiö Tampereella, Uusi Aura 31.03.1925 nro 88, s. 6, Kansalliskirjaston Digitoidut aineistotHyppösen Kenkätehdas Osakeyhtiö Tampereella, Etelä- Pohjanmaa, 29.04.1922, nro 47, s. 11, Kansalliskirjaston Digitoidut aineistotJarmo Peltola: Kenkäteollisuus 1918–1940, Koskesta voimaa -sivustoJukka Lamminmäen arkistosivut : Tampere ennen ja nyt : Hyppösen kenkätehdas Hyppönen oli sittemmin toimitusjohtajana Väinö Hyppönen Oy:ssä joka edusti Suomessa useita ulkomaisia nahka- ja kenkäteollisuuden tarvikkeita valmistaneita tehtaita. Hyppönen johti myös Keski-Suomen Terva Oy:tä. Hän oli Suomen jalkinetehtaiden työnantajaliiton johtokunnan puheenjohtajana sekä kauppa- ja teollisuuskomitean neuvoston jäsenenä. Hän kuului Tampereen teatterin johtokuntaan ja omisti myös merkittävän taidekokoelman. Väinö Hyppösen testamenttilahjoituksesta muodostettiin Väinö ja Mauri Hyppösen Stipendirahasto joka jakaa opintostipendejä.Tampereen kauppakamari : Stipendit == Lähteet == Luokka:Suomalaiset yrittäjät Luokka:Vuonna 1878 syntyneet Luokka:Vuonna 1958 kuolleet
Painkiller Jane (elokuva)

Painkiller Jane on vuonna 2005 julkaistu yhdysvaltalainen televisioelokuva, jonka on ohjannut Sanford Bookstaver. Se perustuu samannimiseen sarjakuvahahmoon, vaikkakin poikkeaa juoneltaan suuresti sarjakuvan tarinasta. Elokuvan ensiesitys oli Sci-Fi Channelin kanavalla 10. joulukuuta 2005. Elokuvan jälkeen Painkiller Janesta tehtiin televisiosarja, joka seurasi sarjakuvan tarinaa tarkemmin. == Näyttelijät == == Juoni == Emmanuelle Vaugierin esittämä merijalkaväen sotilas Jane Browning altistuu tehtävänsä aikana tuntemattomalle kemialliselle aseelle, jonka jälkeen hän pystyy parantumaan fyysisistä vahingoista paljon normaalia ihmistä nopeammin. == Lähteet == == Aiheesta muualla == * * Luokka:Vuoden 2005 yhdysvaltalaiset elokuvat Luokka:Yhdysvaltalaiset televisioelokuvat Luokka:Sarjakuviin pohjautuvat elokuvat
Libanonin kriisi 1958

Libanonin kriisi 1958 oli konflikti Libanonin maroniittikristittyjen ja muslimien välillä vuonna 1958. Yhdysvallat puuttui kriisiin Libanonin presidentti Camille Chamounin pyynnöstä lähettämällä maahan laivaston, maavoimien ja merijalkaväen joukkoja, yhteensä noin 14 000 miestä. Tämä oli ensimmäinen kerta Yhdysvaltain historiassa, kun se lähetti joukkojaan Lähi- itään interventiotarkoituksessa. Kriisin syntymiseen vaikutti Libanonin sisäisten jännitteiden lisäksi Irakin vallankumous 14. heinäkuuta 1958 sekä presidentti Chamounin länsimielisyys, jota arabinationalistit, Egyptin presidentti Gamal Abdel Nasser sekä Yhdistynyt arabitasavalta vastustivat. Yhdysvaltalaisjoukkojen ensimmäiset osastot nousivat maihin 15. heinäkuuta Beirutin turistirannalle, jossa bikiniasuiset siviilit tervehtivät heitä. Beirutin satama ja lentokenttä vallattiin, ja kaupunkiin johtaville teille asetettiin tarkastuspisteitä. Presidentti Chamoun jatkoi virassaan kautensa loppuun, ja syyskuussa uudeksi presidentiksi valittiin kristitty kenraali Fuad Chehab. Pääministeriksi nousi muslimitaustainen Rashid Karami. Yhdysvallat veti joukkonsa Libanonista 25. lokakuuta. Libanonin kriisin alkuvaiheessa sitä pidettiin vakavana konfliktina. Urho Kekkonen kommentoi sitä päiväkirjassaan tiuhaan, ja Helsingin Sanomissa kerrottiin brittilehdistön kirjoituksista, joiden mukaan kriisi voi johtaa maailmansotaan suurvaltojen välillä. ==Lähteet== Luokka:Libanonin sodat Luokka:Yhdysvaltain sotahistoria Luokka:Arabinationalismi Luokka:1958
Risto Suomi

Risto Eino Olavi Suomi (s. 23. syyskuuta 1951 Helsinki) on suomalainen taidemaalari ja taidegraafikko. Suomi on opiskellut 1969–1970 ja 1976–1977 Vapaassa Taidekoulussa, sekä vuosina 1972–74 ja 1977–78 Aukusti Tuhkan taidegrafiikan koulussa. Kymmenen vuoden ajan 1984–94 Risto Suomi toimi Litografian ja Elävän mallin piirtämisen tuntiopettajana Taideteollisessa Korkeakoulussa. Ensimmäisen yksityisnäyttelyn Suomi piti vuonna 1981 Taidegraafikot-galleriassa Helsingissä. Hänellä on ollut useita kymmeniä yksityisnäyttelyitä niin Suomessa ja ulkomailla, kuten Pariisissa, Brysselissä ja Tukholmassa. Yksityisnäyttelyiden lisäksi Risto Suomi on osallistunut lukuisiin kymmeniin kansainvälisiin ja kotimaisiin yhteisnäyttelyihin. http://www.kuvataiteilijamatrikkeli.fi/fi/cv/1411 Teoksissaan Risto Suomi yhdistelee korkeakulttuurin ja populaarikulttuurin kuvastoa. Hän lähestyy aiheitaan eläinhahmojen ja ihmisen kuvien kautta – jänis, hevonen, joutsen ja karhu toistuvat monissa teoksissa Suomen omakuvan ohella. Suomen vahva symbolikieli, sekä selkeät värit ja pinnat ovat piirtyneet kaikkien nykytaidetta seuraavien tajuntaan.https://taika.kalevalaseura.fi/2014/09/24/taiteilija-risto-suomi/ Risto Suomen sininen kuvaa äärettömyyttä, teoksissa toistuva tähtitaivas ja täysikuu ovat olleet taiteilijan ihailun ja ihmetyksen kohteena. Taiteilija kuvailee hänen kuvastonsa olevan muodostunut hänen lapsuudesta, muistoista, myyteistä ja tarinoista. Luonto, sekä eläinhahmot ovat toistuva symbolinen kohde hänen kuvastossaan. Risto Suomen toteuttaa teoksensa pääasiassa maalauksina, grafiikkana, sekä valokuvina ja toisinaan niiden yhdistelminä. Jo uransa alkuvaiheista lähtien Suomi on herättänyt kiinnostusta taidekentällä. Tunnustuksena työstään hän on saanut Suomen Taiteilijaseuran tunnustuspalkinnon vuonna 1986, ja vuonna 1997 hänet palkittiin kuvataiteen Suomi-palkinnolla. Samana vuonna hän oli Helsingin juhlaviikkojen suomalainen taiteilija. Suomen teoksia löytyy useista kokoelmista: niin suomalaiset taidemuseot, säätiöt ja yritykset kuin ulkomaiset yksityiskeräilijätkin ovat hankkineet niitä kokoelmiinsa. ==Lähteet== Luokka:Elävät henkilöt Luokka:Vuonna 1951 syntyneet Luokka:Suomalaiset taidegraafikot Luokka:Suomalaiset taidemaalarit
Trixie Mattel

Brian Michael Firkus (s. 23. elokuuta 1989 Milwaukee, Wisconsin), joka paremmin tunnetaan taiteilijanimellä Trixie Mattel, on yhdysvaltalainen drag queen, laulaja, koomikko ja tv-persoona. Mattel nousi kuuluisuuteen kilpaillessaan Huippu- drag queen haussa -sarjan seitsemännellä kaudella. Hän palasi kilpailemaan Huippu- drag queen haussa: Tähtiloistoa -sarjan kolmannella kaudella, ja voitti kilpailun. Hänet tunnetaan erityisesti nettisarjasta UNHhhh, jossa hän esiintyy yhdessä drag queen -kollegansa Katya Zamolodchikovan kanssa. == Ura == Kilpailtuaan Huippu- drag queen haussa -sarjan seitsemännellä kaudella vuonna 2015, Mattel alkoi pian tehdä yhteistyötä samalla kaudella kilpailleen drag queenin, Katya Zamolodchikovan kanssa. Heidän yhdessä tekemänsä jaksot World of Wonderin nettisarjoihin Bestie$ for Ca$h ja Fashion Photo RuView saivat positiivisen vastaanoton, jonka johdosta he aloittivat vuonna 2016 oman, World of Wonderin tuottaman, nettisarjansa nimeltä UNHhhh. Sarjassa he keskustelevat annetuista aiheista komediasävytteisesti. Sarjasta on esitetty spin-offeja The Trixie & Katya Show Vicelandilla vuosina 2017-2018 ja Trixie and Katya Save the World WOW Presents Plussalla vuonna 2020. Mattel esiintyy Zamolodchikovan kanssa myös Netflixin nettisarjassa I like to watch ja heillä on yhteinen podcast The Bald and the Beautiful. Mattel omistaa kosmetiikkayrityksen nimeltä Trixie Cosmetics ja hän ylläpitää kauneudenhoitoon keskittyvää YouTube-kanavaa. Hän omistaa kumppaninsa David Silverin kanssa Trixie Motel -nimisen motellin Palm Springsissä, jonka remontoimisesta on tehty samanniminen Discovery+ -dokumenttisarja. Mattel on toinen Wisconsinin vanhimman homobaarin This Is It!:in omistajista. ==Diskografia== * Two Birds (2017) * One Stone (2018) * Barbara (2020) * The Blonde & Pink Albums (2022) == Bibliografia == * * == Lähteet == Luokka:Elävät henkilöt Luokka:Vuonna 1989 syntyneet Luokka:Yhdysvaltalaiset drag-artistit
Ape Rantaniemi

Pekka Aappo (Ape) Rantaniemi (2. joulukuuta 1873 KemiAikalaiskirja 1934, s. 542 (Viitattu 28.10.2018) – 23. huhtikuuta 1952 HelsinkiYlioppilasmatrikkeli 1853–1899 (Viitattu 28.10.2018)) oli opettaja, päätoimittaja, koulunjohtaja ja taidelahjoittaja.PPO:n kesäjuhlat. Helsingin Sanomat, 15.7.1951, s. 4.Lehtori Ape Rantaniemi 70-vuotias Helsingin Sanomat, 2.12.1943, s. 6. Ape Rantaniemen vanhemmat olivat maanviljelijä, valtiopäivämies Aappo Rantaniemi ja Maria Liisa Herva. Rantaniemi oli naimisissa 1903–1914 taiteilija Hilkka Finnen kanssa. Rantaniemi tuli ylioppilaaksi Oulun lyseosta 1894 ja valmistui filosofian kandidaatiksi 1900. Hän opiskeli 1905–1906 Lontoossa. Rantaniemi oli luonnonhistorian opettaja Kemin yhteiskoulussa 1901–1905 ja Oulun suomalaisessa yhteiskoulussa 1906–1918, Oulun suomalaisen reaalilyseon lehtori hän oli vuodesta 1908 ja Oulun työväenopiston johtaja 1907–1908 sekä 1910–1919. Hän oli Nuoren Voiman perustaja ja päätoimittaja 1908–1909 sekä Perä-Pohjolaisen taloudenhoitaja 1902–1905. Vuodesta 1922 Rantaniemi toimi opettajana Turussa ja Tampereella vuosina 1932–1936. Kemin taidemuseon kokoelmat saivat alkunsa Rantaniemen tekemästä huomattavasta lahjoituksesta. ==Lähteet== Luokka: Suomen oppilaitosten rehtorit Luokka: Suomalaiset päätoimittajat Luokka: Suomalaiset opettajat Luokka: Suomalaiset lahjoittajat Luokka:Vuonna 1873 syntyneet Luokka:Vuonna 1952 kuolleet
Nuolimonninen

Nuolimonninen (Corydoras hastatus) on monnisiin kuuluva kala. == Koko ja ulkonäkö == Nuolimonninen on väreiltään tummanharmaa ja vaaleanpunainen. Pyrstö on musta ja siinä on kaksi valkoista täplää. Se kasvaa noin 3 cm pitkäksi. == Alkuperä == Nuolimonninen on kotoisin Boliviasta ja Brasiliasta. == Käyttäytyminen ja lisääntyminen == Nuolimonninen on pieni ja vilkas panssarimonni. Se on arka, ja viihtyy parhaiten parvessa, pienten rauhallisten kalojen kanssa. Naaras on koirasta isompi. Sen viljely ei ole vaikeaa. == Vesiolot ja ravinto == Nuolimonniselle akvaarion vähimmäiskoko on 45 litraa. Se tarvitsee avoimia hiekka-alueita, mutta myös paljon kasvillisuutta. Sille sopiva pH on 6-7 ja veden kovuus alle 10, sekä lämpötila 23-27 astetta. Kala on kaikkiruokainen. == Lähteet == * == Aiheesta muualla == *ITIS: Corydoras hastatus *Fishbase: Corydoras hastatus Luokka:Monniset
Esa Ellonen

Esa Olavi Ellonen (12. heinäkuuta 1934 Kemi – 27. syyskuuta 2018 Espoo) oli suomalainen mestaruustason pöytätenniksenpelaaja ja diplomiekonomi. Ellonen voitti pöytätenniksen Suomen-mestaruuden vuosina 1952 ja 1957. Hän toimi Suomen pöytätennisliiton puheenjohtajana 1974–1988 sekä osallistui Pohjoismaiden ja Euroopan järjestöjen hallintoon. Työuransa hän teki muun muassa Oy Mercuri-Instituutti Ab:n palveluksessa. ==Lähteet== * * ==Viitteet== Luokka:Suomalaiset pöytätennispelaajat Luokka:Vuonna 1934 syntyneet Luokka:Vuonna 2018 kuolleet
Arvi Kahri

Arvi Ilmari Kahri (19. joulukuuta 1935 Kymi – 21. syyskuuta 2018 Helsinki) oli suomalainen lääkäri ja professori, joka opetti pitkään Helsingin yliopistossa. Hän valmistui lääketieteen lisensiaatiksi vuonna 1963, ja väiteltyään tohtoriksi 1966 hän suoritti jatko-opintoja Harvardin yliopistossa 1968–1970. Kahri opetti anatomiaa ja patologiaa Helsingin yliopiston patologian laitoksessa vuodesta 1962 alkaen, aluksi assistenttina, vuodesta 1981 apulaisprofessorina; hän jäi eläkkeelle vuonna 2000.Kuka kukin on 2001, s. 310. Helsinki 2000. ISBN 951-1-17007-4 Hän julkaisi kaikkiaan noin 90 kirjoitusta anatomian, patologisen anatomian ja kokeellisen endokrinologian alalta. ==Lähteet== Luokka:Patologit Luokka:Suomalaiset lääkärit Luokka:Helsingin yliopiston professorit Luokka:Vuonna 1935 syntyneet Luokka:Vuonna 2018 kuolleet
Arvo Eränen

Arvo Emil Eränen (24. lokakuuta 1886 Kangasala – 9. elokuuta 1940) oli suomalainen arkkitehti.Arvo Eräsen ja hänen vaimonsa hautakivi Kangasalan vanhalla hautausmaalla, Suomen Sukututkimusseuran hautakivitietokanta Ylioppilasmatrikkeli 1906 : matrikkelinumero 30825Messukylän koulu. Rakennushistoriallinen selvitys. Arkkitehtitoimisto Lasse Kosunen Oy 15.1.2018, sivu 18 Arvo Eräsen vanhemmat olivat Kangasalan kappalainen Emil Filemon Eränen, entinen Grönlund (1856–1905) ja Gustava Irjala.Ylioppilasmatrikkeli 1853–1899 : Emil Filemon Eränen, ent. Grönlund Eränen pääsi ylioppilaaksi Tampereen lyseosta 1906 ja opiskeli arkkitehdiksi Teknillisessä korkeakoulussa. Hän oli arkkitehtinä Tampereella vuodesta 1915 alkaen ja hänellä oli siellä oma arkkitehtitoimisto Eränen ja Autero arkkitehti Lauri Auteron kanssa. Vuodesta 1933 lähtien Eränen asui Kangasalla. Eränen suunnitteli muun muassa noin 30 kansakoulurakennusta eri puolille Satakuntaa sekä lukuisia muita rakennuksia Tampereelle ja maaseudulle. Eränen toimi myös sisustusarkkitehtinä ja suunnitteli huonekalustoja.50 vuotta, Aamulehti, 24.10.1936, nro 289, s. 4, Kansalliskirjaston digitaaliset aineistot == Rakennuksia == * Asunto oy Hatanpään valtatie 12, Tampere 1927-1928 (7-kerroksinen talo oli aikanaan Tampereen suurin asuinkerrostalo) KH-rakennus referenssit * Ojakatu 1, Tampere 1927 * Asuinkerrostalo Hämeenkatu 36, Tampere 1928 Hanna Häppölä: 1928 Suotuisat rakennus- ja työmarkkinat, Koskesta voimaa -sivusto * Asuinkerrostalo Pikarilinna, Pyynikintori 2, Tampere 1928 Tampere jääkiekkokaupunkina, Jukka Joutsin sivusto * Muotialan kartano 1928 * Pieksämäen keskuskoulu, Pieksämäki 1929 Visit Pieksämäki: Historia * Koiviston koulu, Koivistonkylä, Tampere 1929 Koiviston koulun sivut * Kangasalan kunnantalo, Kangasala 1938 * Huutijärven siunauskappeli, Kangasala 1940 == Lähteet == == Aiheesta muualla == * Tampereen suurin asuntotalo Hatanpään valtatien varteen. Oy. Hatanpäänvaltatie 12:n 6-7 kerroksinen asuinrakennus, joka sisältää 264 asuinhuonetta, valmistuu ensi syksyksi, Aamulehti, 22.01.1928, nro 21, s. 4, Kansalliskirjaston digitaaliset aineistot Luokka:Suomalaiset arkkitehdit Luokka:Vuonna 1886 syntyneet Luokka:Vuonna 1940 kuolleet
Sam (televisiosarja)

Sam on brittiläinen televisiosarja, jota Granada-yhtiö tuotti 39 jaksoa vuosina 1973–1975. Se kertoo pienen kaivoskylän elämästä Yorkshiressa vuodesta 1936 vuoteen 1974. Sarjan on käsikirjoittanut John Finch, jonka Samia edeltävä menestyssarja oli Ashtonin perhe. Myös Sam-sarjasta tuli Britanniassa niin suosittu, että se voitti katsojaluvuissa jopa Coronation Streetin. Suomessa sarjan ensimmäinen tuotantokausi esitettiin Yle TV1 -kanavalla kesällä 1974 ja toinen tuotantokausi Yle TV2:lla kevättalvella 1976. Alkupään jaksoissa Sam Wilsonia lapsena esittää Kevin Moreton ja myöhemmissä jaksoissa aikuisena Mark McManus. Helsingin Sanomien tv-kriitikko Jukka Kajava arvioi sarjalla parin alkujakson perusteella olevan edellytykset kehittyä tavallista monipuolisemmaksi ja katsotuksi tv-sarjaksi, mutta moitti sitä liian lyhyistä, parin repliikin kohtauksista. ==Lähteet== Luokka:Brittiläiset draamasarjat Luokka:1970-luvun televisiosarjat Luokka:ITV:n televisio-ohjelmat
Amalarik

Amalarik tai Amalaric oli visigoottien kuningas 526–531. Hän oli Alarik II:n ja Theodegothan poika. Amalarik oli vasta lapsi, kun hänen isänsä kaatui vuonna 507 taistelussa taistelussa frankkeja ja näiden kuningasta Klodvigia vastaan. Amalarik vietiin turvaan Espanjaan, jota hallitsi tuolloin Amalarikin isoisä äidin puolelta, ostrogoottien kuningas Teoderik Suuri. Espanjassa valtaa käytti Teoderikia edustava varakuningas Theudis. Teoderikin kuoltua vuonna 526 Amalarik sai kuninkaan vallan sekä Espanjassa että Languedocissa. Hän meni naimisiin Klodvigin tyttären Klotildan kanssa, mutta liitto oli riitaisa, sillä Amalarik oli areiolainen ja Klotilda katolinen. Tämä johti frankkien valloitukseen, jossa Amalarik sai surmansa. == Lähteet == Luokka:Visigoottien kuninkaat Luokka:Vuonna 531 kuolleet
David McClelland

David McClelland (1917-1998) oli yhdysvaltalainen psykologi, joka tutki motivaatiota ja tarveteoriaa. Hän työskenteli Harvardin yliopistossa yli 30 vuoden ajan. McClellandin teorian mukaan ihmisen tarpeet ovat opittu asia ja muotoutuvat elämänkokemusten myötä. Hän jakoi tarpeet seuraavasti: # Suoriutumisen tarve (need of achievement): tarve menestyä ja pyrkiä eteenpäin elämässä # Liittymisen tarve (need of affiliation): tarve ihmissuhteisiin ja halu olla ihmisten kanssa # Vallan tarve (need of power): halu vaikuttaa muiden tekemisiin ja saada muut tekemään asioita, mitä he eivät normaalisti tekisi. McClelland kehitti testin, jossa ihmisille annetaan kuvia, joista pitää kertoa tarina, ja tarinan pohjalta paljastuu tutkittavan tarpeet ja motivaatio. Tätä käytetään johtamisen kehittämisessä. == Lähteet == Luokka:Yhdysvaltalaiset psykologit Luokka:Vuonna 1917 syntyneet Luokka:Vuonna 1998 kuolleet
Kuznetsov NK-144

Kuznetsov NK-144 on neuvostoliittolaisen Kuznetsovin kehittämä jälkipolttimella varustettu matalan ohivirtaussuhteen suihkumoottori. Sitä käytettiin Tupolev Tu-144:n varhaisissa versioissa, mutta myöhemmissä malleissa se korvattiin taloudellisemmalla Kolesov RD-36-51 -moottorilla. Lisäksi moottorin NK-144-22-versiota käytetään Tupolev Tu-22 -pommikoneissa. == Tekniset tiedot (NK-144) == Lähde: ;Yleiset ominaisuudet * Tyyppi: kaksiakselinen puhallinturbiini ;Rakenne * Ahdin: kaksivaiheinen puhallin, kolmivaiheinen matalapaineahdin, 11-vaiheinen korkeapaineahdin * Turbiini: yksivaiheinen korkeapaineturbiini, kaksivaiheinen matalapaineturbiini ;Suoritusarvot * Työntövoima: 127,5 kN kuivana, 171,6 kN jälkipolttimilla * Kokonaispainesuhde: 14,2:1 * Ohivirtaussuhde: 0,6:1 * Ilman virtaus: 249,9 kg/s == Lähteet == Luokka:Suihkumoottorit
Marjukka Urpelainen

Marjukka Urpelainen (s. 1989) on Jyväskylän Kirittärissä pesäpalloa pelannut urheilija. Hän pelasi ulkopelissä polttajana sekä sisällä etenijänä ja vaihtajana. Hän on Kajaanin Pallokerhon kasvatti. Hänen vahvuutensa yleispelaajana sai Superpesis-joukkueet tarjoamaan hänelle pelipaikkaa.Superpesisjoukkue 2018 . Web Archive. Kirittäret.Urpelainen jatkaa Kirittärissä myös ensi kauden. Web Archive. Kirittäret 12.10.2018. Superpesistä Urpelainen pelasi vuosina 2009–2011 Pesä Ysien ja vuosina 2012–2018 Kirittärien riveissä. Hän voitti Suomen-mestaruuden kaudella 2018. == Lähteet == Luokka:Suomalaiset pesäpalloilijat Luokka:Vuonna 1989 syntyneet Luokka:Elävät henkilöt